_________________JАЙЫК_________________

Jайыкты улус кийистеҥ кӧктӧӧр. Ол jалбак та болор, эмезе тулку да болор. Jайыкка jӱзӱн-базын ӧҥдӱ бӧстӧр буулап jат. Кыйра деер оны. Кӧк, сары, ак, чаҥкыр ӧндӱ.  Кыйралар узуныла бир туҥей болбос: кезиги узун, кезиги бир канча кыска… 
Jайык – айылдагы улустыҥ ээзи. Олордыҥ тынын корулап jат. Jӱзӱн-базын кара кӱчтеҥ, оору-jоболдоҥ. Jайкты ару тудар керек.

Кезик улустын айылында эки jайык турар – сары jайык эпши jанында, ак jайык – эр  jанында. Олор айыл ичин тударына jаан болушту. Кӧрмӧстӧрди jууктатпас, оруны кижиге jугуштырбас.

От – jайык … ол jакшы. Быйанду. Айылга кӧрмӧс jууктатпас. 

Jарлыктар албатыга jайык деп немее эткен. Jайыкты эр кижи, jарлык болзо, jазап jат. Онойдо, ол эткен кийнинде, бала оорыза, балдары оорый берзе бе… ол jайыка тутурып, кагып кой jат, байаа jарлык. Кижи оорыбас, ӧлбӧс эдип, кӧрмӧс апарбас эдип. Сӱнезин кагып койор. Ойндо jакшы jадар. Отко кагар. Ол jайыкка кагар. Озогы албаты ол jайыкты сӱттеп jадар, сӱт ӱрӱстеп jат. 

«Алтай кеп-куучындар» Ямаева Е.Е., Шинжин И.Б. 1994г.

К сожалению не нашла в убранстве юрты jайык...думаю немного есть представление у каждого что это такое и как примерно выглядит.На фото не  jайык, но здесь своего рода борьба между  черным и белым,где белое побеждает, что и входит в "функции" jайыка...